
23 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 105 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ιδρυση Εργαστηρίου με τίτλο: «Εργαστήριο 
Ελληνικής Δημοτικής και Βυζαντινής Μουσι¬ 
κής (Ε.Ε.Δ.Β.Μ.)-Ε3ΐ30Γ3ΐ0Γγ οί ΘγθθΚ ΕοΙΙ< 3πά 
ΒγζΒπΐίπθ Μυείο στο Τμήμα Μουσικών Σπου¬ 
δών της Σχολής Καλών Τεχνών του Αριστοτελείου 
Πανεπιστημίου Θεσσαλονίκης (ΑΠΘ) και καθορι¬ 
σμός του εσωτερικού κανονισμού. 

2 Ιδρυση εργαστηρίου με τίτλο: «Εργαστήριο 
Θαλάσσιας και Χερσαίας Ζωικής Ποικιλότητας, 
(ΘΧΖΠ)- Ε300Γ3Ϊ0ΓΥ Οί ΜβΙΊΠΘ 3Π0 ΤθΙΎΘ5ίΠ3ΐ 
ΑπίιτωΙ ΘίνθΓείΐγ» στονΤομέα Ζωολογίας του Τμή¬ 
ματος Βιολογίας της Σχολής Θετικών Επιστημών 
του Αριστοτελείου Πανεπιστημίου Θεσσαλονίκης 
και καθορισμός του εσωτερικού κανονισμού του. 

3 Ιδρυση Μονάδας Επεμβατικής Ακτινολογίας στο 
Εργαστήριο Ακτινοδιαγνωστικής στο Τμήμα Ια¬ 
τρικής της Σχολής Επιστημών Υγείας του Πανεπι¬ 
στημίου Θεσσαλίας. 


ΑΠΟΦΑΣΕΙΣ 

Αριθμ. 13583 π.έ (1) 

Ίδρυση Εργαστηρίου με τίτλο: «Εργαστήριο 
Ελληνικής Δημοτικής και Βυζαντινής Μουσι¬ 
κής (Ε.Ε.Δ.Β.Μ.)-ί3ΐ3θΓ3ΐθΓγ οί ΘγθθΚ ΡοΙΚ 3πά 
Βγζαπίιπθ Μυδϊο> στο Τμήμα Μουσικών Σπου¬ 
δών της Σχολής Καλών Τεχνών του Αριστοτελεί- 
ου Πανεπιστημίου Θεσσαλονίκης (ΑΠΘ) και κα¬ 
θορισμός του εσωτερικού κανονισμού. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 28 και 29 του ν. 4485/2017 
(ΦΕΚ114/τ.Α74-8-2017) «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 

2. Τη σύμφωνη γνώμη της Συνέλευσης του Τμήματος 
Μουσικών Σπουδών της Σχολής Καλών Τεχνών του Αρι¬ 


στοτελείου Πανεπιστημίου Θεσσαλονίκης (συνεδρίαση 
με αριθμό 451/21-10-2016). 

3. Τη σύμφωνη γνώμη της Κοσμητείας της Σχολής Κα¬ 
λών Τεχνών του Αριστοτελείου Πανεπιστημίου Θεσσα¬ 
λονίκης (συνεδρίαση με αριθμό 124/7-12-2016). 

4. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

4.1. Τον ορισμό Επιτροπής για την ίδρυση και λει¬ 
τουργία εργαστηρίων-κλινικών στο ΑΠΘ (συνεδρίαση 
με αριθμό 2911/24-6-2015) και 

4.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

5. Την έκθεση σκοπιμότητας ίδρυσης του εργαστηρίου 
με τίτλο: «Εργαστήριο Ελληνικής Δημοτικής και Βυζαντι¬ 
νής Μουσικής (Ε.Ε.Δ.Β.Μ.)- ί 300 Γ 3 ΐ 0 Γγ οί ΟγθθΚ ΕοΙΙοηά 
Βγζ3πίίπθ Μυείε» στο Τμήμα Μουσικών Σπουδών της 
Σχολής Καλών Τεχνών. 

6. Τη θετική εισήγηση της Επιτροπής για την ίδρυση και 
λειτουργία εργαστηρίων-κλινικών στο ΑΠΘ (συνεδρίαση 
με αριθμό 9/7-2-2017) για την ίδρυση του εργαστηρίου 
με τίτλο: «Εργαστήριο Ελληνικής Δημοτικής και Βυζα¬ 
ντινής Μουσικής (Ε.Ε.Δ.Β.Μ.)- Ε 300 Γ 3 ΐ 0 Γγ οί ΟγθθΚ ΕοΙΚ 
3ηά ΒγζΒπΐίπθ Μυείο στο Τμήμα Μουσικών Σπουδών 
της Σχολής Καλών Τεχνών. 

7. Την απόφαση της Συγκλήτου του Αριστοτελείου Πα¬ 
νεπιστημίου Θεσσαλονίκης (συνεδρίαση με αριθμό 2939/ 
23-2-2017) για την έγκριση ίδρυσης εργαστηρίου με τίτλο: 
«Εργαστήριο ΕλληνικήςΔημοτικής και Βυζαντινής Μουσι¬ 
κής (Ε.Ε.Δ.Β.Μ.)- Ε 300 Γ 3 ΐ 0 Γγ οί ΟγθθΚ ΕοΙΚ 3ηά Βγζ3πΐίπθ 
Μυείο στο Τμή μα Μουσικών Σπουδών της Σχολής Καλών 
Τεχνών καθώς και την επικαιροποίηση της απόφασης αυτής 
στη Συνεδρίαση της με αριθμό 2947/19-9-2017. 

8. Το γεγονός ότι δεν έχει εκδοθεί ακόμα το προεδρικό 
διάταγμα της παρ. 10 του άρθρου 28 του ν. 4485/2017 
(ΦΕΚ 114/τ.Α74-8-201 7). 

9. Οτι το Εργαστήριο που ιδρύεται με την παρούσα 
πράξη του Πρύτανη θα λειτουργεί αποκλειστικά με 
ίδιους πόρους και δεν θα βαρύνει τον κρατικό προϋ¬ 
πολογισμό και τον προϋπολογισμό του Αριστοτελείου 
Πανεπιστημίου Θεσσαλονίκης, αποφασίζουμε: 

Την ίδρυση εργαστηρίου με τίτλο: «Εργαστήριο Ελλη¬ 
νικής Δημοτικής και Βυζαντινής Μουσικής (Ε.Ε.Δ.Β.Μ.)- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 05/23.01.2018 


ΙθβοΓΒΐοΓγ οίΟτθθΙ< ΕοΝοηά Βγζθηΐίηθ Μυείς» στοΤμή- 
μα Μουσικών Σπουδών της Σχολής Καλών Τεχνών του 
Αριστοτελείου Πανεπιστημίου Θεσσαλονίκης (ΑΠΘ) και 
τον καθορισμό του εσωτερικού κανονισμού του. 

Άρθρο 1 

Ιδρυση 

Ιδρύεται στο Τμήμα Μουσικών Σπουδών της Σχολής 
Καλών Τεχνών του Αριστοτελείου Πανεπιστημίου Θεσ¬ 
σαλονίκης το Εργαστήριο με τίτλο: «Εργαστήριο Ελλη¬ 
νικής Δημοτικής και Βυζαντινής Μουσικής (Ε.Ε.Δ.Β.Μ.)- 
Εθβοΐ’θίοΐ'γ οίΟι-θθΚΡοΙΙοηςΙ Βγζθηΐίπθ Μυείς», το οποίο 
εξυπηρετεί εκπαιδευτικές και ερευνητικές ανάγκες στα 
γνωστικά αντικείμενα: «Εισαγωγή στην Ελληνική Δη¬ 
μοτική Μουσική και Μουσική Λαογραφία», «Βυζαντινή 
Μουσική» και «Εισαγωγή στην Εθνομουσικολογία». 

Άρθρο 2 

Εσωτερικός Κανονισμός 

Η λειτουργία του Εργαστηρίου διέπεται από τον πα¬ 
ρόντα Εσωτερικό Κανονισμό, όπως αναλύεται στα πα¬ 
ρακάτω άρθρα. 

Άρθρο 3 

Αποστολή-Σκοπός-Τ ομείς Δράστη ριότητας 

Το «Εργαστήριο Ελληνικής Δημοτικής και Βυζαντινής 
Μουσικής (Ε.Ε.Δ.Β.Μ.)- Ε3βοΐ'3ΐοΐ'γ οί ΟγθθΚ ΡοΙΚ 3ΐτά 
ΒγζΒπΐίπθ Μυείς» έχει ως αποστολή: 

1. Την κάλυψη σε προπτυχιακό και μεταπτυχιακό 
επίπεδο διδακτικών και ερευνητικών αναγκών του 
Τμήματος και άλλωνΤμημάτων του Πανεπιστημίου σε 
θέματα που εμπίπτουν στα γνωστικά αντικείμενα του 
εργαστηρίου και αποτελούν μέρος του προγράμματος 
σπουδών, όπως αυτά προσδιορίζονται στο άρθρο 1 
του παρόντος. 

2. Την εκπαίδευση (θεωρητική και πρακτική άσκηση) 
ειδικευμένων επιστημόνων στα γνωστικά αντικείμενα 
της Εθνομουσικολογίας που καλύπτει το εργαστήριο 
όπως αυτά προσδιορίζονται στο άρθρο 1 της παρούσης. 

3. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής εφόσον 
οι στόχοι συμπίπτουν, συμβαδίζουν και αλληλοσυμπλη- 
ρώνονται με εκείνους του εργαστηρίου. 

4. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων και την πρόσκληση ελλήνων 
και ξένων αναγνωρισμένου κύρους επιστημόνων από 
τον χώρο της Εθνομουσικολογίας και της Ελληνικής Δη¬ 
μοτικής- Βυζαντινής Μουσικής. 

5. Την παροχή υπηρεσιών σύμφωνα με το π.δ. 159/1984 
(ΦΕΚ 53/τ.Α727-4-1984): «Προϋποθέσεις παροχής υπη¬ 
ρεσιών από τα πανεπιστημιακά εργαστήρια σε ιδιώτες 
και κάθε νομικής μορφής οργανισμούς». 

6. Την παροχή γνωμοδοτήσεων (εμπειρογνώμονες σε 
δικαστήρια κτλ.) σε θέματα που άπτονται των γνωστικών 
αντικειμένων σύμφωνα με την κείμενη νομοθεσία. 

7. Τη συλλογή, επεξεργασία, αποθήκευση και διάθεση 
δεδομένων. 


8. Την ανάληψη συμβουλευτικών ή αναπτυξιακών έρ¬ 
γων και μελετών στον τομέα της Εθνομουσικολογίας και 
της Ελληνικής Δημοτικής - Βυζαντινής Μουσικής με σκοπό 
την ανταπόκριση στις πολιτισμικές ανάγκες της κοινωνίας. 

9. Τ ην έκδοση εξειδικευμένων περιοδικών για την Ελ¬ 
ληνική Δημοτική-Βυζαντινή Μουσική. 

Οι τομείς στους οποίους δραστηριοποιείται κυρίως το 
«Εργαστήριο Ελληνικής Δημοτικής και Βυζαντινής Μου¬ 
σικής- Ε30ογ3ϊογυ οί ΟγθθΚ ΕοΙΙ< 3ηά ΒγζΒπΐίπθ Μυείς» 
είναι τα ακόλουθα επιστημονικά αντικείμενα: Ελληνική 
Παραδοσιακή Μουσική, Μουσική της Μεσογείου, Βυζα¬ 
ντινή Εκκλησιαστική και Κοσμική Μουσική. 

Άρθρο 4 

Προσωπικό 

Το «Εργαστήριο Ελληνικής Δημοτικής και Βυζαντινής 
Μουσικής (Ε.Ε.Δ.Β.Μ.)- ΐ30θΓ3ΐθΓγ οί ΟγθθΚ ΡοΙΚ 3ΐτά 
ΒγζΒπΐίπθ Μυείς» στελεχώνεται από: 

1. Καθηγήτριες/καθηγητές καιλέκτορεςτουΤμήματος 
Μουσικών Σπουδών που το γνωστικό τους αντικείμενο 
καλύπτει τα γνωστικά αντικείμενα του Εργαστηρίου, 
όπως αυτά προσδιορίζονται στο άρθρο 1 της παρούσης 
(παρ. 4 του άρθρου 28 του ν. 4485/2017). 

2. Μέλη του Ειδικού Διδακτικού Προσωπικού (ΕΔΙΠ) και 
Ειδικού Τεχνικού Εργαστηριακού Προσωπικού (ΕΤΕΠ), 
που το γνωστικό τους αντικείμενο καλύπτει τα γνωστικά 
αντικείμενα του Εργαστηρίου (παρ. 5 του άρθρου 28 του 
ν. 4485/2017). 

3. Επισκέπτες καθηγητές που ανήκουν σε άλλα ΑΕΙ της 
αλλοδαπής ή ημεδαπής και εξειδικευμένους επιστήμο¬ 
νες, σύμφωνα με την Καθηγητές και ερευνητές που ανή¬ 
κουν σε άλλα ΑΕΙ ή ερευνητικά κέντρα και συνεργάζονται 
κατά περίπτωση με το Εργαστήριο. 

4. Καθηγητές και ερευνητές που ανήκουν σε άλλα ΑΕΙ 
ή ερευνητικά κέντρα και συνεργάζονται κατά περίπτωση 
με το Εργαστήριο. 

5. Μεταδιδακτορικούς ερευνητές, διδάκτορες, υπο¬ 
ψήφιους διδάκτορες και μεταπτυχιακούς φοιτητές που 
συμμετέχουν στην εκτέλεση έργων και προσφορά υπη¬ 
ρεσιών του Εργαστηρίου. 

Άρθρο 5 

Διοίκηση-Αρμοδιότητες 

Ο Διευθυντής του εργαστηρίου εκλέγεται μετριετή θη¬ 
τεία, και δυνατότητα επανεκλογής για περισσότερες από 
μία φορές, από τη Συνέλευση του Τμήματος Μουσικών 
Σπουδών της Σχολής Καλών Τεχνών του Αριστοτελεί- 
ου Πανεπιστημίου Θεσσαλονίκης, που το γνωστικό του 
αντικείμενο καλύπτει γνωστικό αντικείμενο του άρθρου 
1 του παρόντος. Ο Διευθυντής μπορεί να ανήκει στις 
βαθμίδεςτου καθηγητή πρώτης βαθμίδας, του αναπλη¬ 
ρωτή καθηγητή ή του επίκουρου καθηγητή και εκλέγε¬ 
ται με τη διαδικασία του άρθρου 29 του ν. 4485/2017 
(ΦΕΚ 114/τ.Α74-8-2017). Ο Διευθυντής του εργαστηρίου 
αναπληρώνεται σε περίπτωση απουσίας ή κωλύματος 
από Δ.Ε.Π. μέλη αντίστοιχου γνωστικού αντικειμένου 
και ειδικότερα από το αρχαιότερο μέλος Δ.Ε.Π. ξεκινώ¬ 
ντας από την πρώτη βαθμίδα και μέχρι τη βαθμίδα του 
επίκουρου καθηγητή. 




Τεύχος Β' 105/23.01.2018 

Ο Διευθυντής του Εργαστηρίου ασκεί αρμοδιότητες 
όπως: 

- ο συντονισμός του διδακτικού (προπτυχιακού - με¬ 
ταπτυχιακού) και ερευνητικού έργου του Εργαστηρίου, 

-η υποβολή στη Συνέλευση τουΤμήματοςτου ετήσιου 
προγράμματος λειτουργίας του Εργαστηρίου, 

-η μέριμνα για την τήρηση του κανονισμού, τη στελέ- 
χωση, την οικονομική διαχείριση και την κατανομή των 
χώρων του Εργαστηρίου, 

-η εισήγηση στα αρμόδια όργανα για: α) τον ορισμό 
των υπολόγων για τα αναλώσιμα υλικά και τον κινητό 
εξοπλισμό και β) την προμήθεια του απαραίτητου εξο¬ 
πλισμού του εργαστηρίου, 

-η υποβολή στη Συνέλευση τουΤμήματοςτου ετήσι¬ 
ου και τριετούς απολογισμού των δραστηριοτήτων του 
Εργαστηρίου, 

-η υπογραφή κάθε εγγράφου που σχετίζεται με το Ερ¬ 
γαστήριο, καθώς και 

-η εκπροσώπηση του εργαστηρίου στα αρμόδια όρ¬ 
γανα του Πανεπιστημίου. 

Άρθρο 6 

Εγκατάσταση-Υλικοτεχνική Υποδομή 

Το εργαστήριο για την διεξαγωγή του έργου του, εγκα¬ 
θίσταται στο ισόγειο του κτηρίου Θέρμης (Θεσσαλονί¬ 
κης) του Τμήματος Μουσικών Σπουδών. 

Στο εργαστήριο τηρούνται οι προβλεπόμενοι όροι 
ασφάλειας και υγιεινής σύμφωνα με τα προβλεπόμενα 
στις κείμενες διατάξεις. 

Άρθρο 7 

Κανόνες λειτουργίας Εργαστηρίου 

1. Το Εργαστήριο λειτουργεί σύμφωνα με τον κα¬ 
νονισμό λειτουργίας του Α.Π.Θ. και σε χώρους που 
παραχωρούνται σ' αυτό για την εγκατάσταση του 
απαραίτητου για την λειτουργία του εξοπλισμού και 
το ωράριο εργασίας του προσωπικού είναι αυτό που 
προβλέπεται για κάθε κατηγορία στον Κανονισμό Λει¬ 
τουργίας του ΑΠΘ. Στον χώρο εγκατάστασης τοποθε¬ 
τείται πινακίδα με τον τίτλο του εργαστηρίου και το 
όνομα του Διευθυντή. 

2.0 διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στο πλαίσιο 
ερευνητικού προγράμματος ή άλλου έργου και καθο¬ 
ρίζει την προτεραιότητα στη χρησιμοποίηση οργάνων, 
χώρων και πόρων. 

3. Ο διευθυντής έχει την ευθύνη για την εν γένει λει¬ 
τουργία των μονάδων του Εργαστηρίου, τη χρησιμοποί¬ 
ηση και προστασία του εξοπλισμού του, καθώς και την 
παραμονή των εργαζομένων (προσωπικού, φοιτητών, 
επισκεπτών) στους χώρους του. 

4. Η χρησιμοποίηση εξοπλισμού του Εργαστηρίου επι¬ 
τρέπεται μόνο στο προσωπικό του ή άλλους ερευνητές, 
που έχουν ειδική εκπαίδευση και ειδική εξουσιοδότηση 
από τον διευθυντή αυτού. Η χρήση βιβλίων, έργων, τεκ¬ 
μηρίων, οργάνων αλλά και ο εν γένει εξοπλισμός του 
Εργαστηρίου τελούν από ειδικούς όρους χρήσης που 
καθορίζονται ανάλογα με το είδος και τα χαρακτηριστικά 
της προβλεπόμενης εργασίας. 


Άρθρο 8 

Έσοδα-Πόροι 

Η λειτουργία του Εργαστηρίου θα γίνεται από ιδίους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους, κοινωνικούς και ιδιωτικούς 
φορείς. 

2. Την διάθεση ερευνητικών ή εν γένει επιστημονικών 
και καλλιτεχνικών προϊόντων. 

3. Τηνπαροχή υπηρεσιών σύμφωνα μετοπ.δ. 159/1984 
(ΦΕΚ 53/τ.Α727-4-1984): «Προϋποθέσεις παροχής υπη¬ 
ρεσιών από τα πανεπιστημιακά εργαστήρια σε ιδιώτες 
και κάθε νομικής μορφής οργανισμούς». 

4. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς και Νομικά ή Φυσικά 
Πρόσωπα. 

5. Τις κληρονομιές, τις δωρεές, χορηγίες και τις κληρο¬ 
δοσίες που καταλείπονται στο Αριστοτέλειο Πανεπιστή¬ 
μιο Θεσσαλονίκης για τους σκοπούς του Εργαστηρίου, 
εφόσον δεν τίθενται όροι που αντιβαίνουν σε αυτούς. 

6. Συνέδρια και εκπαιδευτικά σεμινάρια. 

7. Από κάθε άλλη νόμιμη πηγή. 

Άρθρο 9 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

• Βιβλίο πρωτοκόλλου εισερχομένων και εξερχόμενων 
εγγράφων. 

• Βιβλίο περιουσιακών στοιχείων. 

• Φάκελος οικονομικών στοιχείων κάθε έτους. 

• Κατάλογος επιστημονικών βιβλίων και περιοδικών. 

• Αρχείο ερευνητικών προγραμμάτων. 

• Αρχείο ερευνητικών δεδομένων. 

Με απόφαση του Διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για το Ερ¬ 
γαστήριο. 

Άρθρο 10 

Τίτλος-Σφραγίδα 

1. Ο τίτλος του Εργαστηρίου είναι «Εργαστήριο Ελ¬ 
ληνικής Δημοτικής και Βυζαντινής Μουσικής» και ανα¬ 
γράφεται σε κάθε έντυπο του, μαζί με το διακριτικό του 
τίτλο «Ε.Ε.Δ.Β.Μ.». Ο τίτλος αυτός καθώς και τα στοιχεία 
του Διευθυντή του Εργαστηρίου αναγράφονται στους 
χώρους του Τμήματος που είναι εγκατεστημένο το Ερ¬ 
γαστήριο. 

2. Το Εργαστήριο χρησιμοποιεί για την αλληλογραφία 
του όμοια στρογγυλή σφραγίδα με αυτή του Τμήματος 
και την προσθήκη του τίτλου του καθώς και του διακρι¬ 
τικού τίτλου. 

3. Ανάλογη σφραγίδα με τα στοιχεία στην αγγλική 
γλώσσα «ΙθόοΓΒΐΟΓγ οί ΟγθθΚ ΕοΙΙοηά Βγζθπΐίπθ Μυ5ίς», 
χρησιμοποιείτο Εργαστήριο για την ξενόγλωσση αλλη¬ 
λογραφία του. 

Άρθρο 11 
Έναρξη Ισχύος 

Η ισχύς του παρόντος κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιανουάριου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ. 14236 π.έ (2) 

Ίδρυση εργαστηρίου με τίτλο: «Εργαστήριο Θα¬ 
λάσσιας και Χερσαίας Ζωικής Ποικιλότητας, 
(ΘΧΖΠ)- ί3ξ)ΟΓ3ΐΟΓγ οί Μ3ΓΪΠΘ 3Π(Ί Τθ(ΎΘ5ΐΠ3ΐ 
ΑπιπτιβΙ Θίνθί'δϊΙγ» στον Τομέα Ζωολογίας του 
Τμήματος Βιολογίας της Σχολής Θετικών Επιστη¬ 
μών του Αριστοτελείου Πανεπιστημίου Θεσσα¬ 
λονίκης και καθορισμός του εσωτερικού κανο¬ 
νισμού του. 

Ο ΠΡΥΤΑΝΗΣΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 28 και 29 του ν. 4485/2017 
(ΦΕΚ114/τ.Α74-8-2017) «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 

2. Τη σύμφωνη γνώμη της Κοσμητείας της Σχολής 
Θετικών Επιστημών του Αριστοτελείου Πανεπιστημίου 
Θεσσαλονίκης (συνεδρίαση με αριθμό 242/26-1 -2017). 

3. Τη σύμφωνη γνώμη της Συνέλευσης του Τμήματος 
Βιολογίας της φιλοσοφικής Σχολής του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
488/19-1-2017) 

4. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

4.1 .Τον ορισμό Επιτροπής για την ίδρυση και λειτουρ¬ 
γία εργαστηρίων - κλινικών στο ΑΠΘ (συνεδρίαση με 
αριθμό 2911/24-6-2015) και 

4.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

5. Την έκθεση σκοπιμότητας ίδρυσης του εργαστηρί¬ 
ου με τίτλο: «Εργαστήριο Θαλάσσιας και Χερσαίας Ζω¬ 
ικής Ποικιλότητας, (ΘΧΖΠ)- ΐΒόοΐΈΐοΓγ οί Μβιίπθ βποΙ 
ΤθΐΎθ5ΐΐΊθΙ ΑπιιτίβΙ ϋίνθΓείΐγ» στον Τομέα Ζωολογίας του 
Τμήματος Βιολογίας της Σχολής Θετικών Επιστημών. 

6. Τη θετική εισήγηση της Επιτροπής για την ίδρυση 
και λειτουργία εργαστηρίων-κλινικών στο ΑΠΘ (συνε¬ 
δρίαση με αριθμό 9/9-2-2017) για την ίδρυση του εργα¬ 
στηρίου με τίτλο: «Εργαστήριο Θαλάσσιας και Χερσαίας 
Ζωικής Ποικιλότητας, (ΘΧΖΠ)- 13001-3 ίο ι-γ οί Μβιίπθ 3πεΙ 
ΤθΐΎθ5ΐπ3ΐ ΑπιιτιβΙ ΘίνθΓ5ίΐγ» στον Τομέα Ζωολογίας του 
Τμήματος Βιολογίας της Σχολής Θετικών Επιστημών. 


7. Την απόφαση της Συγκλήτου του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
2939/23-2-2017) για την έγκριση ίδρυσης εργαστηρίου 
με τίτλο: «Εργαστήριο Θαλάσσιας και Χερσαίας Ζωι¬ 
κής Ποικιλότητας, (ΘΧΖΠ) - Ιβϋοι-βΐοι-γ οί Μβιίπθ 3πεΙ 
ΤθΐΎθ5ΐπ3ΐ ΑπιιτιβΙ Θίνθί'ειΐγ» στονΤομέαΖωολογίαςτου 
Τμήματος Βιολογίας της Σχολής Θετικών Επιστημών κα¬ 
θώς και την επικαιροποίηση της απόφασης αυτής στη 
συνεδρίασή της με αριθμό 2949/19-9-2017. 

8. Το γεγονός ότι δεν έχει εκδοθεί ακόμα το προεδρικό 
διάταγμα της παρ. 10 του άρθρου 28 του ν. 4485/2017 
(ΦΕΚ 114/τ.Α 74-8-2017). 

9. Ότι το Εργαστήριο που ιδρύεται με την παρούσα 
πράξη του Πρύτανη θα λειτουργεί αποκλειστικά με 
ίδιους πόρους και δεν θα βαρύνει τον κρατικό προϋπο¬ 
λογισμό και τον τακτικό προϋπολογισμό του Αριστο- 
τελείου Πανεπιστημίου Θεσσαλονίκης, αποφασίζουμε: 

Την ίδρυση εργαστηρίου με τίτλο: «Εργαστήριο Θα¬ 
λάσσιας και Χερσαίας Ζωϊκής Ποικιλότητας, (ΘΧΖΠ)- 
ΕθόοΓΒΐοΓγ οί Μβππθ 3πς| ΤθΐΎθ5ΐπ3ΐ ΑπίιτοΙ Θίνθί'ειΐγ» 
στον Τομέα Ζωολογίας του Τμήματος Βιολογίας της Σχο¬ 
λής Θετικών Επιστημών του Αριστοτελείου Πανεπιστη¬ 
μίου Θεσσαλονίκης και τον καθορισμό του εσωτερικού 
του κανονισμού του. 

Άρθρο 1 

Ίδρυση 

Ιδρύεται στον Τ ομέα Ζωολογίας του Τ μήματος Βιολο¬ 
γίας της Σχολής Θετικών Επιστημών του Αριστοτέλειου 
Πανεπιστημίου Θεσσαλονίκης, το Εργαστήριο με τίτλο: 
«Εργαστήριο Θαλάσσιας και Χερσαίας Ζωικής Ποικιλότη¬ 
τας, (ΘΧΖΠ) - ί300Γ3ΐ0Γγ οί Μβππθ 3ηάΤθΐΎθ5ΐΠ3ΐ ΑπίιτοΙ 
ΟίνθΓ5ίΐγ». 

Το «Εργαστήριο Θαλάσσιας και Χερσαίας Ζωικής Ποι¬ 
κιλότητας, (ΘΧΖΠ)- ΐ300Γ3Ϊ0Γγ Οί Μ3ΠΠΘ 3ΠςΙΤθΙΎΘ5ΪΙΊ3ΐ 
ΑπίπτοΙ ΘίνθΓείΐγ» εξυπηρετεί τις εκπαιδευτικές και ερευ¬ 
νητικές ανάγκες στα γνωστικά αντικείμενα: 

• Γενικής Ζωολογίας 

• Θαλάσσιας Βιολογίας 

• Ζωογεωγραφίας 

• Ηθολογίας Ζώων 

• Βιοποικιλότητας 

• Συγκριτικής Ανατομίας 

• Ορνιθοογίας - Ερπετολογίας και μελέτης των Θηλα¬ 
στικών 

Άρθρο 2 

Εσωτερικός Κανονισμός 

Η λειτουργία του Εργαστηρίου διέπεται από τον πα¬ 
ρόντα Εσωτερικό Κανονισμό, όπως αναλύεται στα πα¬ 
ρακάτω άρθρα. 

Άρθρο 3 

Αποστολή- Σκοττός-Τομείς Δραστηριότητας 

Αντικείμενο του Εργαστηρίου είναι η εφαρμογή σύγ¬ 
χρονων πρακτικών σύμφωνα με διεθνείς τρέχουσες 
εξελίξεις στα παραπάνω γνωστικά αντικείμενα, ώστε 
να αυξηθεί στο βέλτιστο η ερευνητική δραστηριότητα 
σε αυτές με στόχο την αξιοποίησή τους προς όφελος 

των φοιτητών του Τμήματος (σε προπτυχιακό και με¬ 
ταπτυχιακό επίπεδο) καθώς και στην επιμόρφωση των 
αποφοίτων διαφόρων ειδικοτήτων. 

Το «Εργαστήριο Θαλάσσιας και Χερσαίας Ζωϊκής Ποι¬ 
κιλότητας, (ΘΧΖΠ)- Ε300Γ3Ϊ0ΓΥ οί Μ3ΠΠΘ 3Π0 ΤΘΙΎΘ5ΪΠ3Ι 
ΑιήιτιβΙ ϋίνθΓδίΐγ» έχει ως αποστολή: 

1 .Την κάλυψη σεπροπτυχιακό και μεταπτυχιακό επίπεδο 
εκπαιδευτικών και ερευνητικών αναγκών τουΤμήματος Βι¬ 
ολογίας και άλλωνΤμημάτωντου Πανεπιστημίου σε θέματα 
που εμπίπτουν στα γνωστικά αντικείμενα του εργαστηρίου 
και αποτελούν μέρος του προγράμματος σπουδών, όπως 
αυτά προσδιορίζονται στο άρθρο 1 της παρούσης. 

2. Την επικαιροποίηση της γνώσης αποφοίτων καθώς 
και την εκπαίδευση (θεωρητική και πρακτική άσκηση) 
μελλοντικών εκπαιδευτικών στα γνωστικά αντικείμενα 
που καλύπτει το εργαστήριο όπως αυτό προβλέπεται 
από την εκάστοτε νομοθεσία. 

3. Τη συνεργασία με κέντρα ερευνών και ακαδημαϊκά 
ιδρύματα ημεδαπής και αλλοδαπής εφόσον οι στόχοι 
συμπίπτουν, συμβαδίζουν και αλληλοσυμπληρώνονται 
με εκείνους του εργαστηρίου. 

4. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων καθώς και την πρόσκληση ελ- 
λήνων και ξένων αναγνωρισμένου κύρους επιστημόνων. 

5. Την παροχή υπηρεσιών σύμφωνα μετο π.δ. 159/1984 
(ΦΕΚ 53/τ.Α727-4-1984): «Προϋποθέσεις παροχής υπη¬ 
ρεσιών από τα πανεπιστημιακά εργαστήρια σε ιδιώτες 
και κάθε νομικής μορφής οργανισμούς». 

6. Την παροχή γνωμοδοτήσεων (εμπειρογνώμονες σε 
δικαστήρια κτλ.) σε θέματα που άπτονται του γνωστικού 
αντικειμένου σύμφωνα με την κείμενη νομοθεσία. 

7. Τη συλλογή, επεξεργασία, αποθήκευση και διάθεση 
δεδομένων. 

8. Την ανάληψη συμβουλευτικών ή αναπτυξιακών 
έργων και μελετών με σκοπό την ικανοποίηση των ανα¬ 
γκών της κοινωνίας. 

9. Την έκδοση επιστημονικών περιοδικών. 

Οι τομείς στους οποίους δραστηριοποιείται κυρίωςτο 
Εργαστήριο περιλαμβάνουν τα ακόλουθα επιστημονικά 
αντικείμενα: 

■ Βιοπαρακολούθηση υδάτινων οικοσυστημάτων σε 
επίπεδο λεκάνης απορροής στη βάση των οδηγιών ΕΕ 
2000/60/ΕΚ και 2008/56/ΕΚ, 

■ Περιβαλλοντικές επιπτώσεις, αποκατάσταση και 
βιώσιμη διαχείριση θαλάσσιων και χερσαίων οικοσυ¬ 
στημάτων, 

■ Πρότυπα ανάπτυξης οικοτουριστικών δραστηριο¬ 
τήτων με τη δημιουργία κατάλληλου ηλεκτρονικού και 
έντυπου υλικού, 

• Ανάπτυξη και παρακολούθηση μονάδων εκτροφής 
εδώδιμων ασπόνδυλων οργανισμών όπως τα σαλιγκάρια 
καθώς και τη βιοπαρακολούθηση οστρακοκαλλιεργειών 
σε επίπεδο βιολογίας, φυσιολογίας και γενετικής. 

• Εφαρμογές βιοδεικτών στην αξιολόγηση της εδαφι¬ 
κής κατάστασης καλλιεργούμενων εκτάσεων, 

• Αξιολόγηση διατήρησης ειδών κοινοτικού ενδιαφέ¬ 
ροντος σε προστατευόμενες περιοχές, 


• Αξιολόγηση σπουδαιότητας υγροτοπικών συστημά¬ 
των με βάση είδη κοινοτικού ενδιαφέροντος και ρυπα¬ 
ντών στην τροφική αλυσίδα. 

Το Εργαστήριο αποσκοπεί στην ανάπτυξη δραστηρι¬ 
οτήτων όπως 

• Διατήρηση, ενίσχυση και βελτιστοποίηση του μου¬ 
σειακού ζωολογικού υλικού που έχει στην κατοχή του, 
στο πλαίσιο του Μουσείου Φυσικής Ιστορίας του Αρι- 
στοτελείου. 

• Να συνδράμει στην πρόοδο της μουσειακής εκπαί¬ 
δευσης. 

• Στη διατήρηση του αρχείου της πολυετούς σωρευμέ- 
νης βιβλιογραφίας που στηρίζει τα γνωστικά αντικείμενα 
του Εργαστηρίου (π.χ.Ταξινόμηση). 

• Να διατηρεί δεσμούς συνεργασίας με φορείς της 
Εκπαίδευσης, με επιστημονικούς φορείς και με φορείς 
της οικονομίας που δραστηριοποιούνται στους επιστη¬ 
μονικούς κλάδους των γνωστικών αντικειμένων του 
εργαστηρίου. 

Άρθρο 4 

Προσωπικό 

Το «Εργαστήριο Θαλάσσιας και Χερσαίας Ποικιλότητας 
Ζωϊκών Οργανισμών (ΘΧΖΠ) - Ε300Γ3ΐ0Γγ οί Μβιίπθ 3ΐτά 
Τθιύθ5ϊπ3Ι ΑπιπίβΙ ϋίνθΓ5ίΐγ» στελεχώνεται 

1. Καθηγήτριες/καθηγητές και λέκτορες του Τμήματος 
Βιολογίας που το γνωστικό τους αντικείμενο καλύπτει 
τα γνωστικά αντικείμενα του Εργαστηρίου, όπως αυτά 
προσδιορίζονται στο άρθρο 1 της παρούσης (παρ. 4 του 
άρθρου 28 του ν. 4485/2017). 

2. Μέλη του Ειδικού Διδακτικού Προσωπικού (ΕΔΙΠ) και 
Ειδικού Τεχνικού Εργαστηριακού Προσωπικού (ΕΤΕΠ), 
που το γνωστικό τους αντικείμενο καλύπτει τα γνωστικά 
αντικείμενα του Εργαστηρίου (παρ. 5 του άρθρου 28 του 
ν. 4485/2017). 

3. Επισκέπτες καθηγητές που ανήκουν σε άλλα ΑΕΙ της 
αλλοδαπής ή ημεδαπής και εξειδικευμένους επιστήμο¬ 
νες, 

4. Καθηγητές και ερευνητές που ανήκουν σε άλλα ΑΕΙ 
ή ερευνητικά κέντρα και συνεργάζονται κατά περίπτωση 
με το Εργαστήριο. 

5. Μεταδιδακτορικούς ερευνητές, διδάκτορες, υπο¬ 
ψήφιους διδάκτορες και μεταπτυχιακούς φοιτητές που 
συμμετέχουν στην εκτέλεση έργων και προσφορά υπη¬ 
ρεσιών του Εργαστηρίου. 

Άρθρο 5 

Διοίκηση-Αρμοδιότητες 

Ο Διευθυντής του εργαστηρίου εκλέγεται με τριετή 
θητεία και δυνατότητα ανανέωσης από τον Τομέα Ζω¬ 
ολογίας του Τμήματος Βιολογίας της Σχολής Θετικών 
Επιστημών του Αριστοτελείου Πανεπιστημίου Θεσσα¬ 
λονίκης, που το γνωστικό του αντικείμενο καλύπτει 
γνωστικό αντικείμενο του άρθρου 1 του παρόντος. Ο 
Διευθυντής μπορεί να ανήκει στις βαθμίδες του καθηγη¬ 
τή πρώτης βαθμίδας, του αναπληρωτή καθηγητή ή του 
επίκουρου καθηγητή, και εκλέγεται με τη διαδικασία του 
άρθρου 29 του ν. 4485 /2017 (ΦΕΚ 114/τ.Α74-8-2017). Ο 
Διευθυντής αναπληρώνεται σε περίπτωση απουσίας ή 

κωλύματος από το αρχαιότερο μέλος ΔΕΠ, ξεκινώντας 
από την πρώτη βαθμίδα και εξαντλώντας τις βαθμίδες 
μέχρι και τη βαθμίδα του επίκουρου. 

Ο Διευθυντής του Εργαστηρίου ασκεί αρμοδιότητες 
όπως: 

- ο συντονισμός του διδακτικού (προπτυχιακού - με¬ 
ταπτυχιακού) και ερευνητικού έργου του Εργαστηρίου, 

-η υποβολή στη Συνέλευση τουΤμήματοςτου ετήσιου 
προγράμματος λειτουργίας του Εργαστηρίου, 

-η μέριμνα για την τήρηση του κανονισμού, τη στελέ- 
χωση, την οικονομική διαχείριση και την κατανομή των 
χώρων του Εργαστηρίου, 

-η εισήγηση στα αρμόδια όργανα για: α) τον ορισμό 
των υπολόγων για τα αναλώσιμα υλικά και τον κινητό 
εξοπλισμό και β) την προμήθεια του απαραίτητου εξο¬ 
πλισμού του εργαστηρίου, 

-η υποβολή στη Συνέλευση τουΤμήματοςτου ετήσι¬ 
ου και τριετούς απολογισμού των δραστηριοτήτων του 
εργαστηρίου, 

-η υπογραφή κάθε εγγράφου που σχετίζεται με το Ερ¬ 
γαστήριο, καθώς και 

- η εκπροσώπηση του εργαστηρίου στα αρμόδια όρ¬ 
γανα του Πανεπιστημίου. 

Άρθρο 6 

Εγκατάσταση-Υλικοτεχνική Υποδομή 

Το Εργαστήριο εγκαθίσταται στον έκτο 6° όροφο του 
κτηρίου του Τμήματος Βιολογίας. Στον εξοπλισμό του 
Εργαστηρίου περιλαμβάνονται: 

• Μικροσκόπια και στερεοσκόπια (ερευνητικά και εκ¬ 
παιδευτικά). 

• Μουσειακό υλικό (Νωπού, Ξηρού καιΤαριχευμένου) 
(>10.000 δείγματα). 

• Πολυόργανα μέτρησης αβιοτικών παραμέτρων. 

• Κιάλια παρατήρησης. 

• Καταδυτικό εξοπλισμό. 

• Πλήρες εργαστήριο ιστολογίας με κρυοτόμους, μι- 
κροτόμους κ.ά. 

• Κλίβανο. 

• Απαγωγό. 

Στο εργαστήριο τηρούνται οι προβλεπόμενοι όροι 
ασφάλειας και υγιεινής σύμφωνα με τα προβλεπόμενα 
στις κείμενες διατάξεις. 

Άρθρο 7 

Κανόνες λειτουργίας Εργαστηρίου 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον Εσωτερικό Κανονισμό 
Λειτουργίας του Αριστοτελείου Πανεπιστημίου Θεσσα¬ 
λονίκης και το ωράριο εργασίας του προσωπικού είναι 
αυτό που προβλέπεται για κάθε κατηγορία στον Κανο¬ 
νισμό Λειτουργίας του ΑΠΘ. Στον χώρο εγκατάστασης 
τοποθετείται πινακίδα με τον τίτλο του Εργαστηρίου. 

2. Ο διευθυντής συντονίζει κάθε εργασία η οποία 
γίνεται στο εργαστήριο στο πλαίσιο ερευνητικού προ¬ 
γράμματος ή άλλου έργου που έχει αποφασισθεί, και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. Επίσης έχει την ευθύνη για την προστασία 


των οργάνων και των εγκαταστάσεων από βλάβες, την 
ασφαλή παραμονή του προσωπικού, των φοιτητών και 
επισκεπτών και γενικά την ευθύνη για την απρόσκοπτη 
λειτουργία του Εργαστηρίου. 

Άρθρο 8 

Έσοδα-Πόροι 

Η λειτουργία του Εργαστηρίου θα γίνεται από ιδίους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους, κοινωνικούς και ιδιωτικούς 
φορείς. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα μετοπ.δ. 159/1984 
(ΦΕΚ 53/τ.Α'/27-4-1984): «Προϋποθέσεις παροχής υπη¬ 
ρεσιών από τα πανεπιστημιακά εργαστήρια σε ιδιώτες 
και κάθε νομικής μορφής οργανισμούς». 

4. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς και Νομικά ή Φυσικά 
Πρόσωπα. 

5. Τις κληρονομιές, τις δωρεές, χορηγίες και τις κληρο¬ 
δοσίες στο Αριστοτέλειο Πανεπιστήμιο Θεσσαλονίκης 
για τους σκοπούς του Εργαστηρίου και εφόσον δεν τί¬ 
θενται όροι που αντιβαίνουν σε αυτούς. 

6. Συνέδρια και εκπαιδευτικά σεμινάρια. 

7. Από κάθε άλλη νόμιμη πηγή. 

Άρθρο 9 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

• Βαθμολόγια φοιτητών 

• Βιβλίο πρωτοκόλλου εισερχομένων και εξερχόμενων 
εγγράφων. 

• Βιβλίο περιουσιακών στοιχείων. 

• Φάκελος οικονομικών στοιχείων κάθε έτους. 

• Κατάλογος επιστημονικών βιβλίων και περιοδικών. 

• Αρχείο ερευνητικών προγραμμάτων. 

• Αρχείο ερευνητικών δεδομένων. 

Με απόφαση του Διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για το Ερ¬ 
γαστήριο. 

Άρθρο 10 

Τίτλος-Σφραγίδα 

1.0 τίτλος του Εργαστηρίου είναι «Εργαστήριο Θαλάσ¬ 
σιας και Χερσαίας Ποικιλότητας Ζωϊκών Οργανισμών» 
και αναγράφεται σε κάθε έντυπο του, μαζί με το δια¬ 
κριτικό του τίτλο «ΘΧΖΠ». Ο τίτλος αυτός καθώς και τα 
στοιχεία του Διευθυντή του Εργαστηρίου αναγράφονται 
στους χώρους του Τμήματος που είναι εγκατεστημένο 
το Εργαστήριο. 

2. Το Εργαστήριο χρησιμοποιεί για την αλληλογραφία 
του όμοια στρογγυλή σφραγίδα με αυτή του Τμήματος 
και την προσθήκη του τίτλου του καθώς και του διακρι¬ 
τικού τίτλου. 

3. Ανάλογη σφραγίδα με τα στοιχεία στην αγγλική 
γλώσσα «ΙβϋοΓβΐοΐΎ οί Μβππθ 3πά ΤθιγθϊϊπθΙ ΑγήιτιβΙ 
Θίνθί^ίΐγ» χρησιμοποιεί το Εργαστήριο για την ξενό¬ 
γλωσση αλληλογραφία του. 

Άρθρο 11 
Έναρξη Ισχύος 

Η ισχύς του παρόντος κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιανουάριου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ.: 141/18/ΓΠ (3) 

Ίδρυση Μονάδας Επεμβατικής Ακτινολογίας στο 
Εργαστήριο Ακτινοδιαγνωστικής στο Τμήμα Ια¬ 
τρικής της Σχολής Επιστημών Υγείας του Πανε¬ 
πιστημίου Θεσσαλίας. 

ΟΠΡΥΤΑΝΗΣΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 96 του ν. 4310/2014 (ΦΕΚ 
258/τ.Α'/8-12-2014), όπως αυτό αντικαταστάθηκε από 
το άρθρο 60 του ν. 4386/2016 (ΦΕΚ 83/11 -5-2016/τ.Α'), 
με το οποίο «Μέχρι την έκδοση των οργανισμών τους τα 
ανώτατα εκπαιδευτικά ιδρύματα δύνανται να ιδρύουν 
Εργαστήρια, Κλινικές, Μουσεία και λοιπές μονάδες με 
πράξη του Πρύτανη ή του Προέδρου κατά περίπτωση, 
μετά από απόφαση της Συγκλήτου ή της Συνέλευσης 
εκάστου ιδρύματος η οποία δημοσιεύεται στην Εφη¬ 
μερίδα της Κυβερνήσεως, με την προϋπόθεση ότι θα 
λειτουργούν αποκλειστικά με ίδιους πόρους και δεν θα 
βαρύνουν τον τακτικό προϋπολογισμό ή την κρατική 
επιχορήγηση του ιδρύματος». 

2. Το π.δ. 428/1993 (ΦΕΚ 181/06-10-1993/τ.Α') με το 
οποίο ιδρύθηκε το Εργαστήριο Ακτινοδιαγνωστικής του 
Τμήματος Ιατρικής του Πανεπιστημίου Θεσσαλίας. 

3. Την Α1 α/8729/97 (ΦΕΚ 332/07-04-1998/τ.Β') Υπουρ¬ 
γική Απόφαση, με την οποία εγκαταστάθηκε το Εργα¬ 
στήριο Ακτινοδιαγνωστικής του Τμήματος Ιατρικής του 
Πανεπιστημίου Θεσσαλίας στο Πανεπιστημιακό Γενικό 
Νοσοκομείο Λάρισας. 

4. Τ ις αποφάσεις της Συνέλευσης Τ μήματος Ιατρικής 
(Συνέλευση Τμήματος αριθμ.: 4η/15-02-2017) και της 
Συγκλήτου του Πανεπιστημίου Θεσσαλίας (Συνεδρίαση 
190/21-12-2017). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος αποφασίζουμε: 

Άρθρο 1 
Ίδρυση 

Ιδρύεται Μονάδα στο Εργαστήριο Ακτινοδιαγνωστι- 
κήςτουΤμήματος Ιατρικής της Σχολής Επιστημών Υγείας 


του Πανεπιστημίου Θεσσαλίας, με την επωνυμία «Μο¬ 
νάδα Επεμβατικής Ακτινολογίας». Η ειδική Μονάδα στα 
πλαίσια του Εργαστηρίου Ακτινοδιαγνωστικής καλύπτει 
διδακτικές, ερευνητικές και νοσηλευτικές ανάγκες στο 
γνωστικό αντικείμενο της Επεμβατικής Ακτινολογίας. 

Άρθρο 2 

Αποστολή 

Η Μονάδα Επεμβατικής Ακτινολογίας στα πλαίσια του 
Εργαστηρίου Ακτινοδιαγνωστικής έχει ως αποστολή: 

α) Την κάλυψη των διδακτικών και ερευνητικών ανα- 
γκώντουΤμήματος Ιατρικήςτου Πανεπιστημίου Θεσσα¬ 
λίας στα θέματα Επεμβατικής Ακτινολογίας, καθώς και 
την ανάπτυξη προγραμμάτων διδασκαλίας και τη διεξα¬ 
γωγή βασικής και εφαρμοσμένης έρευνας σε θέματα συ¬ 
ναφή με το αντικείμενο της Επεμβατικής Ακτινολογίας. 

β) Την εξυπηρέτηση διαφόρων κοινωνικών αναγκών 
όταν και όποτε ζητείται συγκεκριμένη συνδρομή, που 
ανήκει σε θέματα της Επεμβατικής Ακτινολογίας. 

γ)Την ειδίκευση ιατρών, νοσηλευτών, καθώς και άλλων 
λειτουργών των κλάδων υγείας και τη συνεχή εκπαίδευ¬ 
ση και επιμόρφωση αυτών. 

δ) Την άσκηση προληπτικής ιατρικής περίθαλψης και 
νοσηλείας σε ασθενείς με νοσήματα, τα οποία έχουν ως 
αντικείμενο δραστηριότητας την πρόληψη και τη συντη¬ 
ρητική θεραπεία της Επεμβατικής Ακτινολογίας όπως 
αναφέρονται στο άρθρο 1. 

ε)Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και αναζήτηση 
νέων τεχνικών και θεραπευτικών μεθόδων. 

στ)Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα και 
ερευνητικά κέντρα της ημεδαπής ή της αλλοδαπής. 

ζ) Την οργάνωση σεμιναρίων, συμποσίων, συνεδρίων, 
διαλέξεων, εκθέσεων καθώς και την πραγματοποίηση 
δημοσιεύσεων και εκδόσεων με σκοπό την ενημέρωση 
του ιατρικού και λοιπού προσωπικού. 

Άρθρο 3 

Προσωπικό 

Το προσωπικό της Μονάδας απαρτίζεται από μέλη 
Διδακτικού Ερευνητικού Προσωπικού (ΔΕΠ) του οικεί¬ 
ου Τμήματος με συγγενή γνωστικά αντικείμενα που η 
ειδικότητα τους σχετίζεται με την αποστολή και τα γνω¬ 
στικά αντικείμενα που καλύπτει η Μονάδα, όπως αυτά 
περιγράφονται στο άρθρο 1 της παρούσας Πρυτανικής 
Πράξης καθώς και από μέλη ΕιδικούΤεχνικού Εργαστη¬ 
ριακού Προσωπικού (ΕΤΕΠ), Εργαστηριακού Διδακτικού 
Προσωπικού (ΕΔΙΠ) και λοιπό επιστημονικό, διδακτικό, 
τεχνικό και διοικητικό προσωπικό που τοποθετείται σε 
αυτό σύμφωνα με τις κείμενες διατάξεις. 

Άρθρο 4 

Διοίκηση -Αρμοδιότητες 

1. Η Μονάδα διευθύνεται από τον Διευθυντή που είναι 
μέλος του Διδακτικού Ερευνητικού Προσωπικού (ΔΕΠ) 
του οικείουΤμήματος, διαθέτει διοικητικά και οργανωτι¬ 
κά προσόντα καθώς και ουσιαστικές γνώσεις και εμπει¬ 
ρία στον γνωστικό τομέα της Επεμβατικής Ακτινολογίας 

και ορίζεται με τη διαδικασία της παραγράφου 22 του 
άρθρου 28 του ν. 2083/1992 και του π.δ. 46/1989. 

2.0 Διευθυντής ασκεί τις αρμοδιότητες που ορίζει το 
άρθρο 7 του ν. 1268/1982, μεταξύ των οποίων περιλαμ¬ 
βάνονται η ευθύνη της εύρυθμης λειτουργίας της Μο¬ 
νάδας, ο συντονισμός του διδακτικού (προπτυχιακού - 
μεταπτυχιακού) και ερευνητικού έργου της Μονάδας, ο 
καθορισμός και η εφαρμογή της γενικής πολιτικής και 
της υλοποίησης των στόχων της, ο ορισμός των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου, λογοδοτεί δε στη Συ¬ 
νέλευση και τον Πρόεδρο του Τμήματος. 

Άρθρο 5 

Εγκατάσταση -Λειτουργία 

1. Η Μονάδα Επεμβατικής Ακτινολογίας του Εργαστη¬ 
ρίου Ακτινοδιαγνωστικής εγκαθίσταται σε νοσοκομείο 
της οικείας υγειονομικής περιφέρειας με τη διαδικασία 
του άρθρου 13 του ν. 1397/1983 (Α' 143). Στο χώρο εγκα¬ 
τάστασης υπάρχει πινακίδα με τον τίτλο του Εργαστηρί¬ 
ου και το ονοματεπώνυμο του Διευθυντή. 

2. Το ωράριο εργασίαςτου προσωπικού είναι σύμφωνα 
με τις ισχύουσες διατάξεις αυτό το οποίο προβλέπεται 
για κάθε κατηγορία. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών και την παραμονή εργαζομένων σε χώρους 
όπου πραγματοποιούνται πειραματικές εργασίες. Ο Δι¬ 
ευθυντής ενημερώνεται για κάθε ερευνητική πειραμα¬ 
τική εργασία πριν από τη διεξαγωγή της και καθορίζει 
την προτεραιότητα χρήσης οργάνων και χώρων όταν 
δεν υπάρχει ήδη σχετική απόφαση. 

4. Με την εισήγηση του Διευθυντή στα αρμόδια όργα¬ 
να είναι δυνατή η πρόσκληση διακεκριμένων επιστημό¬ 
νων σε τομείς σχετικούς με τις διδακτικές ερευνητικές και 
νοσηλευτικές δραστηριότητες του Εργαστηρίου. 

Άρθρο 6 

Έσοδα 

Τα έσοδα της Μονάδας προκύπτουν από: 

1) Την εκτέλεση ερευνητικών προγραμμάτων που 


πραγματοποιούνται για ίδιο λογαριασμό ή για λογαρια¬ 
σμό τρίτων. 

2) Τη διάθεση ερευνητικών ή εν γένει επιστημονικών 
προϊόντων. 

3) Την παροχή υπηρεσιών σύμφωνα με το άρθρο 3 
παρ.3 του π.δ. 159/1984 (Α' 53). 

4) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλίας για τους 
σκοπούς της Μονάδας. 

Άρθρο 7 

Τηρούμενα Βιβλία 

Για τις ανάγκες της Μονάδας τηρούνται τα ακόλουθα 
βιβλία και στοιχεία (σε ψηφιακή ή/και έντυπη μορφή): 

- Βιβλίο εξοπλισμού και αναλωσίμων 

- Πρωτόκολλα εισερχόμενης - εξερχόμενης αλληλο- 
γραφίας/εγγράφων 

- Βιβλίο περιουσιακών στοιχείων 

- Φάκελος οικονομικών στοιχείων κάθε έτους 

- Αρχείο ερευνητικών προγραμμάτων 

- Κατάλογος επιστημονικών βιβλίων και περιοδικών 

- Βιβλίο μεταβολών προσωπικού 

- Βιβλίο επιστημονικής δραστηριότητας 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο 
σε αναλογική ή ψηφιακή μορφή. 

Άρθρο 8 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιανουάριου 2018 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 

